Det så mere end almindeligt spøjst ud på et hustag i Vendsyssel torsdag morgen, hvor man kunne se hvide aftegninger af et helt træ. Det er Søren Mølskov fra Hjørring, der har taget det flotte billede kort efter solopgang torsdag morgen. Efter en nat med let nattefrost var der blevet dannet rim på hustaget, og i det solen stod op smeltede de bittesmå iskrystaller, som rimen består, af hurtigt. Men i skyggen fra træerne i nærheden blev nattens rim siddende og dannede det flotte mønster på hustaget. Det er samme fænomen man oplever på skyggefulde steder i eksempelvis skovbryn, hvor man til langt op af formiddagen kan have rimglatte veje.
Et flot mønster dukkede torsdag morgen op på et hustag i Nordjylland.